Diari Oficial de la Generalitat Valenciana


Sumari del DOGV 202, del 12-11-1984 (1984/803573)

ORDRE de 23 d'octubre de 1984, de la Conselleria d'Agricultura, Pesca i Alimentació, per la qual es crea el Llibre d'Atenció al Ciutada.
----------------------------------------------------------------------------------------------------------------------------------------

### Dades del document

Número de DOGV
:   202

Data del DOGV
:   12-11-1984

Secció del DOGV
:   ALTRES DISPOSICIONS

Número del document
:   1984/803573


Data del document
:   23-10-1984

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 23 d'octubre de 1984, de la Conselleria d'Agricultura, Pesca i Alimentació, per la qual es crea el Llibre d'Atenció al Ciutadà.  
A fi d'oferir al ciutadà una major facilitat en l'atenció per part de l'Administració pròpia d'aquesta Conselleria d'Agricultura, Pesca i Alimentació que, sense menystenir els recursos i les facultats amb què l'empara la legislació vigent, li permeta d'elevar la seua opinió sobre els particulars de l'organització administrativa i del tracte personal rebut,   
ORDENE:   
Article 1.r  
Es crea, mitjançant aquesta Ordre, el Llibre d'Atenció al Ciutadà.   
Article 2.n  
El Llibre d'Atenció al Ciutadà estarà a disposició de l'administrat als locals de la Conselleria d'Agricultura, Pesca i Alimentació, situat en una dependència de fàcil accés i degudament senyalitzada.   
Amb independència de la ubicació en una dependència específica, en tots els locals en què hom atenga personalment l'administrat, hauran de figurar cartells en què s'anuncie l'existència del llibre esmentat i el lloc on és dipositat, i tot el personal estarà obligat d'informar sobre aquests assumptes quan s'escaiga.   
Article 3.r  
L'administrat podrà formular en el Llibre esmentat totes les suggerències i queixes que estime convenients sobre el funcionament personal o material de les unitats administratives amb les quals haja establert relació, tot expressant els fets en què les fonamenta.   
Article 4.t  
El funcionari que custodie el Llibre esmentat en facilitarà sempre la lliure i immediata disposició per l'administrat que ho sol·licite, i estarà obligat fins i tot a transcriure el que aquest li dicte, en el cas que el sol·licitant palese desconeixement de la lectura o escriptura. La transcripció esmentada s'ajustarà fidelment a al lo narrat per l'administrat, i haurà de ser llegida amb anterioritat a la rúbrica o assenyalament d'aquesta pel sol·licitant.   
Article 5.é  
El Llibre, el format i contingut del qual es descriu en l'Annex d'aquesta Ordre, estarà integrat per jocs de fulls copiatius numerats, la distribució dels quals a les unitats depenents d'aquesta Conselleria, serà controlada per la Secretaria General, a través del Servei de Gestió Administrativa.   
Article 6.é  
Els jocs de fulls integrants del Llibre constaran cada un d'original i tres còpies, i aquestes dues darreres seran tramases pel funcionari encarregat, en el termini de 48 hores, al Secretari General i Director Territorial, respectivament, i l'original quedarà en poder i sota custodia del funcionari esmentat, tot lliurant-ne la tercera còpia al formulant de la suggerència o queixa.   
Article 7.é  
L'errada o les errades comeses en la redacció dels impresos inicialment utilitzats, seran esmenades mitjançant l'ús d'un altre joc, i se'n conservarà el primer per a comprovació posterior pel Servei de Gestió Administrativa.   
Article 8.é  
El Secretari General, o el Director Territorial corresponent en defecte d'aquell, adoptaran les mesures que resulten escaients, en relació amb els fets palesats per l'administrat, al qual hauran de contestar sempre en el termini màxim de 10 dies.   
Article 9.é  
El Servei de Gestió Administrativa vetlarà pel control d'aquests Llibres, tot anotant-ne la destinació dels distribuïts, així com la correlació numèrica dels jocs usats i dels inutilitzats.   
València, 23 d'octubre de 1984.   
El Conseller d'Agricultura, Pesca i Alimentació,  
LLUÍS FONT DE MORA I MONTESINOS  
ANNEX  
El Llibre d'Atenció al Ciutadà constarà de 50 jocs de fulls, dels descrits en els articles 5.é i 6.c de l'Ordre, i tots hauran d'anar degudament segellats pel Servei de Gestió Administrativa de la Secretaria General. La numeració serà correlativa i començarà del 0001.   
Generalitat Valenciana  
Conselleria d'Agricultura, Pesca i Alimentació  
Imprès de suggerències i reclamacions  
\*\*\*  
Nom: ......................................................  
Adreça ....................................................  
Ciutat ....................................................  
Província .................................................  
Motius de la suggerència i/o reclamació ...................  
...........................................................  
(Fets observats que la motiven) ...........................  
...........................................................  
...........................................................  
...........................................................  
 A ........., el d .........de 19 .........  
 (Signatura)  
A conservar per la Unitat Núm. 0001  
Il·lm. Sr. Secretari General Núm. 0001  
Il·lm. Sr. Director Territorial Núm. 0001  
Per a l'interessat Núm. 0001